Why Was Prophet Adam (SwS) Given Superiority Over Angels?
السلام علیکم فرشتے خدا کی حضوری میں ہوتے ہیں جب کہ انسانوں نے خدا کی حضوری میں نہیں رہنا تھا۔ مجھے لگتا ہے کہ چونکہ ہمیں فرشتوں کے بارے میں بتایا جاتا ہے کہ وہ ارادہ و اختیار نہیں رکھتے اس وجہ سے ہمیں یہ بات سمجھنے میں دقت ہوتی ہے۔ ذرا اپنے آپ کو فرشتوں کی جگہ تصور کیجیے۔ سوچیے کہ آپ ایک اعلی مخلوق ہیں جو نظام کائنات چلا رہی ہیں اور کمال عقل اور حکمت کی حامل ہیں۔ آپ کو معلوم ہوتا ہے کہ اللہ تعالیٰ زمین کا نظام ایک ایسی مخلوق کو دینے والے ہیں جس کے پاس ارادہ و اختیار تو ہے لیکن وہ خدا کی حضوری میں نہیں رہے گی۔ اور تو اور وہ ان صلاحیتوں کی حامل بھی نہیں جن کی آپ حامل ہیں۔ ایسے میں آپ کیا کہتیں؟ بس جو آپ کہتیں انہوں نے بھی وہی کہہ دیا۔
اشھل صاحب کے جواب میں میرے متعلق آپ کے سوال کا جواب موجود ہے۔ فرشتے اگر سرتابی کرتے تو ابلیس جیسا حال ہوتا۔ وہ اپنے بلند مقام سے گر جاتے۔ جب اطاعت کی تو ان کا بلند مقام انھیں حاصل رہا جس میں وہ خدا کے حضور حاضر رہتے ہیں۔ اس سے بڑا انعام کیا ہوگا۔